મારા પ્રિય દેશવાસીઓ, ૨૬ જાન્યુઆરી આપણા માટે એક ઐતિહાસિક પર્વ છે. પરંતુ આ વર્ષે ૨૬ જાન્યુઆરી ૨૦૧૮નો દિવસ વિશેષપથી યાદ રાખવામાં આવશે. આ વર્ષે ગણતંત્ર દિવસ સમારોહ માટે આસિઆનના (ASEAN) તમામ દસ દેશોના નેતાઓ મુખ્ય અતિથિ તરીકે ભારત આવશે. ગણતંત્ર દિવસ પર આ વખતે એક નહીં પરંતુ દસ મુખ્ય અતિથિ હશે. આવું ભારતના ઈતિહાસમાં પહેલાં ક્યારેય નથી થયું. ૨૦૧૭, આસિઆનના દેશો અને ભારત, બંને માટે ખાસ રહ્યું છે. આસિઆન એ ૨૦૧૭માં પોતાના ૫૦ વર્ષ પૂર્ણ કર્યા અને ૨૦૧૭માં જ આસિઆન સાથે ભારતની ભાગીદારીના ૨૫ વર્ષ પૂર્ણ થયા છે. ૨૬ જાન્યુઆરીએ વિશ્ર્વના ૧૦ દેશોના આ મહાન નેતાઓનું એકસાથે ઉપસ્થિત રહેવું, આપણા ભારતીયો માટે ગર્વની વાત છે.